Source: https://www.zakonypreludi.sk/zz/1952-98
Timestamp: 2019-10-23 20:23:11+00:00
Document Index: 2043818

Matched Legal Cases: ['§ 1', '§ 2', '§ 3', '§ 5', '§ 6', '§ 9', '§ 42']

98/1952 Zb. Nariadenie o Štátnej obchodnej inšpekcii | Aktuálne znenie
98/1952 Zb.
Nariadenie vlády č. 98/1952 Zb.Nariadenie o Štátnej obchodnej inšpekcii
(v znení č. 35/1955 Zb.)
Čiastka 43/1952
Platnosť od 30.12.1952 do27.12.1962
Prvá časť. - Všeobecné ustanovenia. (§ 1 - § 2)
Druhá časť. - Povinnosti a práva Štátnej obchodnej inšpekcie. (§ 3 - § 5)
Tretia časť. - Záverečné ustanovenia. (§ 6 - § 9)
Aktuálne znenie 09.08.1955 - 27.12.1962
o Štátnej obchodnej inšpekcii.
Vláda Československej republiky, prihliadajúc na dôležitosť čo najlepšej obsluhy spotrebiteľov v predajniach obchodnej siete a na zosilnenie boja proti porušovaniu, zneužitiu a rozkrádaniu v obchode, nariaďuje so súhlasom prezidenta republiky podľa § 42 ods. 1 zákona č. 241/1948 Sb., o prvom päťročnom hospodárskom pláne rozvoja Československej republiky (zákon o päťročnom pláne):
(1) Aby sa zabezpečilo včasné plnenie usnesení vlády, týkajúcich sa vnútorného obchodu, ako aj nedotknuteľnosť socialistického vlastníctva a rozvíjanie vzorného obchodu, zriaďuje sa v Ministerstve vnútorného obchodu Štátna obchodná inšpekcia, ktorá má svoje orgány v krajoch, okresoch a mestách.
(2) Štátna obchodná inšpekcia je kontrolným orgánom, ktorý sústavne kontroluje, ako sa v obchodných podnikoch štátnych, komunálnych, družstevných a súkromných a v podnikoch spoločného stravovania bez ohľadu na to, komu podliehajú, dodržiavajú zákony, usnesenia a nariadenia vlády a nariadenia, smernice a rozkazy vo veciach vnútorného obchodu.
(1) Štátna obchodná inšpekcia je súčasťou Ministerstva vnútorného obchodu. Na jej čele je hlavný obchodný inšpektor, ktorého vymenúva a odvoláva minister vnútorného obchodu; pri svojej práci spravuje sa hlavný obchodný inšpektor pokynmi ministra.
(2) Hlavnému obchodnému inšpektorovi sú podriadení krajskí inšpektori, ktorí sú vymenúvaní a odvolávaní na jeho návrh ministrom vnútorného obchodu.
(3) Aby mohol plniť svoje povinnosti, má hlavný obchodný inšpektor, ako i krajskí obchodní inšpektori potrebný počet inšpektorov v okresoch a mestách.
(4) Funkciu hlavného obchodného inšpektora vykonáva na Slovensku oblastný obchodný inšpektor, ktorého vymenúva a odvoláva so súhlasom ministra vnútorného obchodu povereník obchodu. Oblastný obchodný inšpektor je vo svojej činnosti bezprostredne podriadený povereníkovi obchodu.
Povinnosti a práva Štátnej obchodnej inšpekcie.
(1) Úlohou Štátnej obchodnej inšpekcie je preverovať, ako sa vo všetkých štátnych, komunálnych, družstevných a súkromných podnikoch a v podnikoch spoločného stravovania plnia zákony, usnesenia a nariadenia vlády, nariadenia, smernice a rozkazy vo veciach vnútorného obchodu.
(2) Štátna obchodná inšpekcia je povinná preverovať:
a) správnosť predaja tovaru spotrebiteľom, pokiaľ ide o dodržiavanie čistej váhy a miery;
b) prísne zachovávanie určených maloobchodných cien a obchodných prirážok v obchodných podnikoch;
c) dodržiavanie predpísaných povinných zásob a sortimentu tovaru;
d) plnenie určených noriem pre skladbu a množstvo hotových jedál, podávaných v podnikoch spoločného stravovania;
e) zabezpečenie drobných peňazí pre pokladnice a ich správne vracanie spotrebiteľom pri platení predaného tovaru;
f) dodržiavanie hygienických a bezpečnostných predpisov v obchodných podnikoch;
g) správnosť a presnosť váh a meracích prístrojov, najmä či sú úradne ciachované; dbať, aby v obchodných podnikoch, v ktorých je to nariadené, boly kontrolné váhy s nevyhnutnými súpravami závažia;
h) plnenie predpisov o prevoze, skladovaní a úschove tovaru, ako aj zabezpečenie, aby obchodné podniky boly vystrojené nevyhnutným inventárom a zariadením; neporušenosť a udržiavanie inventára a zariadenia;
ch) dodržiavanie predpisov, upravujúcich obeh tovaru a spôsob predaja tovaru na trhu.
(3) Štátna obchodná inšpekcia je povinná:
a) viesť rozhodný boj za včasné odhaľovanie krádeží, sprenevier a schodkov, ako i znehodnocovaní tovaru a poškodzovaní majetku obchodných podnikov;
b) kontrolovať včasné a správne prešetrenie sťažností a oznámení kupujúcich na nedostatky v práci obchodnej siete a podnikov spoločného stravovania a preverovať opatrenia, urobené vedením obchodných podnikov na základe týchto sťažností a oznámení.
(2) Pokuty možno uhradzovať administratívnymi zrážkami zo mzdy; môžu sa vymáhať aj súdnou exekúciou. Pokuty pripadajú štátu.
(1) Krajskí obchodní inšpektori spolupracujú pri plnení svojich úloh s národnými výbormi.
(2) Plány kontrolnej činnosti dohodne krajský obchodný inšpektor s krajským národným výborom.
(3) Krajský obchodný inšpektor podáva každý mesiac krajskému národnému výboru výkaz o výsledkoch svojej činnosti.
Orgány Štátnej obchodnej inšpekcie sú povinné zachovávať štátne, hospodárske a služobné tajomstvo vo veciach, o ktorých sa dozvedia pri plnení svojich kontrolných funkcií. Toto tajomstvo sú pracovníci Štátnej obchodnej inšpekcie povinní zachovávať i po odchode zo služby.
(1) Podrobné smernice o spôsobe a pravidlách práce orgánov Štátnej obchodnej inšpekcie vydá minister vnútorného obchodu.
(2) Výkon kontroly v objektoch v odbore ministerstiev národnej obrany a národnej bezpečnosti upraví osobitnými predpismi minister vnútorného obchodu po dohode s ministrami národnej obrany a národnej bezpečnosti.